CELEX: 62007CA0269
Language: lt
Date: 2009-09-10 00:00:00
Title: Byla C-269/07: 2009 m. rugsėjo 10 d. Teisingumo Teismo (antroji kolegija) sprendimas byloje Europos Bendrijų Komisija prieš Vokietijos Federacinę Respubliką (Valstybės įsipareigojimų neįvykdymas — Laisvas darbuotojų judėjimas — Reglamentas (EEB) Nr. 1612/68 — Kaupiamosios pensijos priemokos — Neribotas apmokestinimas)

7.11.2009   
            
            
               LT
            
            
               Europos Sąjungos oficialusis leidinys
            
            
               C 267/9
            
         2009 m. rugsėjo 10 d. Teisingumo Teismo (antroji kolegija) sprendimas byloje Europos Bendrijų Komisija prieš Vokietijos Federacinę Respubliką
   
   (Byla C-269/07) (1)
   
   (Valstybės įsipareigojimų neįvykdymas - Laisvas darbuotojų judėjimas - Reglamentas (EEB) Nr. 1612/68 - Kaupiamosios pensijos priemokos - Neribotas apmokestinimas)
   2009/C 267/16
   Proceso kalba: vokiečių
   
      Šalys
   
   
      Ieškovė: Europos Bendrijų Komisija, atstovaujama R. Lyal ir W. Mölls
   
      Atsakovė: Vokietijos Federacinė Respublika, atstovaujama C. Blaschke, M. Lumma ir advokato W. Wellisch
   
      Dalykas
   
   Valstybės įsipareigojimų neįvykdymas — EB 12, 18 ir 39 straipsnių bei 1968 m. spalio 15 d. Tarybos reglamento (EEB) Nr. 1612/68 dėl laisvo darbuotojų judėjimo Bendrijoje (OL L 257, p. 2; 2004 m specialusis leidimas lietuvių k., 5 sk., 1 t., p. 15) 7 straipsnio 2 dalies pažeidimas — Nacionalinės teisės nuostatos dėl skatinamųjų kaupiamosios pensijos priemokų, kuriomis numatyta, kad priemoka skiriama, tik jei suinteresuotasis asmuo yra neribotai apmokestinamas valstybėje narėje, kad nustojus būti neribotai apmokestinamam priemoką reikia grąžinti ir kad pagal šią sistemą sukauptą kapitalą galima panaudoti savininko gyvenamam būstui įsigyti, tik jei šis būstas yra nacionalinėje teritorijoje
   
      Rezoliucinė dalis
   
   
               1.
            
            
               Nustačiusi ir palikusi galioti Pajamų mokesčio įstatymo (Einkommensteuergesetz) 79–99 straipsnių nuostatas dėl papildomos senatvės pensijos, Vokietijos Federacinė Respublika neįvykdė įsipareigojimų pagal EB 39 straipsnį, 1968 m. spalio 15 d. Tarybos Reglamento (EEB) Nr. 1612/68 dėl laisvo darbuotojų judėjimo Bendrijoje 7 straipsnio 2 dalį ir pagal EB 18 straipsnį, nes šios nuostatos:
               
                           —
                        
                        
                           nesuteikia teisės į kaupiamosios pensijos priemoką pasienio darbuotojams ir jų sutuoktiniams, jeigu jie nėra neribotai apmokestinami šioje valstybėje narėje,
                        
                     
                           —
                        
                        
                           draudžia pasienio darbuotojams naudoti remiamą kapitalą savo gyvenamosioms reikmėms skirtam būstui įsigyti arba pasistatyti, jeigu šis būstas yra ne Vokietijoje, ir
                        
                     
                           —
                        
                        
                           numato, kad šią priemoką reikia grąžinti, kai gavėjas nustoja būti neribotai apmokestinamas šioje valstybėje narėje.
                        
                     
         
               2.
            
            
               Vokietijos Federacinė Respublika padengia bylinėjimosi išlaidas.
            
         
      (1)  OL C 199, 2007 8 25.